ગત સોમવારે જેટ એરવેઝની ફલાઇટ નં.૯ડબલ્યુ-૮ર૧ દ્વારા પ્રિયંકાને ચેન્નઇ જવાનું હતું. આ ફલાઇટ દ્વારા એક અન્ય પેસેન્જર પણ પોતાના મિત્રને મળવા ચેન્નઇ જઇ રહ્યો હતો. સિકયોરિટી ચેકિંગ દરમિયાન મેટલ ડિટેકટર બિપ બિપ અવાજ કરવા લાગ્યું હતું. ચેક કરતાં ખબર પડી કે આ પેસેન્જર પાસે કેટલાક સિક્કા છે. સિક્કા બહાર કાઢયા બાદ તેનું ફરીથી ચેકિંગ કરવામાં આવ્યું હતું, તો ફરીથી મેટલ ડિટેકટર પર બિપ સાઉન્ડ સંભળાયો હતો. આ વખતે તેને ખિસ્સામાંથી પેન બહાર કાઢવાનું કહેવામાં આવ્યું હતું. આથી આ પેસેન્જર ખૂબ જ ચીડાઇ ગયો હતો અને બોલ્યો હતો કે મારી પાસે બોમ્બ છે તે આટલું બધું વારંવાર ચેકિંગ કરો છો?